बताया जा रहा है कि नाराज पुलिसकर्मियों ने आगरा रोड पर जाम लगा दिया है. कुछ देर तक उन्‍होंने पुलिस पर पथराव भी किया. हालांकि एक अधिकारी से इस तरह के सड़क छाप व्‍यवहार की उम्‍मीद नहीं की जाती, पर जिस तरीके का व्‍यवहार अशोक कुमार ने किया उससे अपने अधिकारियों के व्‍यवहार को लेकर काफी पहले से सुलग रहे पुलिसकर्मियों को उद्देलित करने का ही काम किया. पुलिस कल्‍याण एसोसिएशन के अध्‍यक्ष सुबोध यादव ने इस घटना की निंदा करते हुए कहा कि एक अधिकारी वर्दी में थप्‍पड़ मार रहे हैं इसकी जितनी निंदा की जाए कम है. उन्‍होंने कहा कि अगर तत्‍काल इस अधिकारी के खिलाफ कार्रवाई नहीं की जाती है तो वे आमरण अनशन पर बैठेंगे. चुनाव आयोग से भी इसकी शिकायत करेंगे. सुबोध ने कहा कि पुलिसकर्मियों को अनुसाशन का पाठ सिखाने वाले अधिकारियों को पहले खुद अनुशासन सीखना चाहिए.